ประกาศของคณะปฏิวัติประกาศของคณะปฏิวัติฉบับที่ ๑๒๔ โดยที่คณะปฏิวัติพิจารณาเห็นว่ามหาวิทยาลัยเชียงใหม่ได้กำหนดให้มีการสอนในสาขาวิชาวิศวกรรมถึงขั้นปริญญาแล้วสมควรกำหนดปริญญาในสาขา อักษรย่อสำหรับสาขาวิชาครุยวิทยฐานะและเข็มวิทยฐานะสำหรับสาขาวิชาดังกล่าว หัวหน้าคณะปฏิวัติจึงมีคำสั่งดังต่อไปนี้ ข้อ๑ให้ยกเลิกพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยเชียงใหม่ พ.ศ. ๒๕๑๓ ข้อ๒ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยเชียงใหม่ ดังนี้ (๑)สาขาวิชาประวัติศาสตร์ สาขาวิชาภาษาไทยสาขาวิชาภาษาต่างประเทศแต่ละสาขาวิชาสาขาวิชาการสื่อสารมวลชน สาขาวิชาการบัญชี สาขาวิชาเศรษฐศาสตร์ สาขาวิชารัฐศาสตร์สาขาวิชาบริหารธุรกิจ สาขาวิชาบรรณารักษศาสตร์ และสาขาวิชาศึกษาศาสตร์ที่ศึกษากระบวนวิชาการสอนวิชาภาษาไทยวิชาภาษาต่างประเทศวิชาสังคมศึกษา หรือวิชาธุรกิจศิลป์ เป็นวิชาเอก มีปริญญาสามชั้น คือ (ก) เอกเรียกว่า "ศิลปศาสตรดุษฎีบัณฑิต" ใช้อักษรย่อว่า "ศศ.ด." ระบุชื่อสาขาวิชาในวงเล็บต่อท้าย (ข) โทเรียกว่า "ศิลปศาสตรมหาบัณฑิต" ใช้อักษรย่อว่า "ศศ.ม." ระบุชื่อสาขาวิชาในวงเล็บต่อท้าย (ค)ตรี เรียกว่า "ศิลปศาสตรบัณฑิต" ใช้อักษรย่อว่า "ศศ.บ."ระบุชื่อสาขาวิชาในวงเล็บต่อท้าย (๒)สาขาวิชาจิตวิทยา สาขาวิชาภูมิศาสตร์สาขาวิชาสังคมวิทยาและมานุษยวิทยา สาขาวิชาเคมีสาขาวิชาคณิตศาสตร์ สาขาวิชาชีววิทยา สาขาวิชาธรณีวิทยา สาขาวิชาฟิสิกส์ สาขาวิชาวิทยาศาสตร์การแพทย์สาขาวิชาพยาบาล และวิชาเทคนิคการแพทย์ สาขาวิชาเกษตรศาสตร์และสาขาวิชาศึกษาศาสตร์ที่ศึกษากระบวนวิชาการสอนวิชาวิทยาศาสตร์ วิชาคณิตศาสตร์หรือวิชาเกษตรศาสตร์ เป็นวิชาเอก มีปริญญาสามชั้น คือ (ก) เอกเรียกว่า "วิทยาศาสตรดุษฎีบัณฑิต" ใช้อักษรย่อว่า "วท.ด."ระบุชื่อสาขาวิชาในวงเล็บต่อท้าย (ข) โทเรียกว่า "วิทยาศาสตรมหาบัณฑิต" ใช้อักษรย่อว่า "วท.ม." ระบุชื่อสาขาวิชาในวงเล็บต่อท้าย (ค)ตรี เรียกว่า "วิทยาศาสตรบัณฑิต" ใช้อักษรย่อว่า "วท.บ." ระบุชื่อสาขาวิชาในวงเล็บต่อท้าย (๓)สาขาวิชาแพทยศาสตร์ มีปริญญาสองชั้น คือ (ก) เอกเรียกว่า "แพทยศาสตรดุษฎีบัณฑิต" ใช้อักษรย่อว่า "พ.ด." (ข)ตรี เรียกว่า "แพทยศาสตรบัณฑิต" ใช้อักษรย่อว่า "พ.บ." (๔)สาขาวิชาทันตแพทยศาสตร์ มีปริญญาสองชั้น คือ (ก) เอกเรียกว่า "ทันตแพทยศาสตรดุษฎีบัณฑิต" ใช้อักษรย่อว่า "ท.ด." (ข)ตรี เรียกว่า "ทันตแพทยศาสตรบัณฑิต" ใช้อักษรย่อว่า "ท.บ." (๕)สาขาวิชาเภสัชศาสตร์ มีปริญญาสามชั้น คือ (ก) เอกเรียกว่า "เภสัชศาสตรดุษฎีบัณฑิต" ใช้อักษรย่อว่า "ภ.ด." (ข) โทเรียกว่า "เภสัชศาสตรมหาบัณฑิต" ใช้อักษรย่อว่า "ภ.ม." (ค) ตรีเรียกว่า "เภสัชศาสตรบัณฑิต" ใช้อักษรย่อว่า "ภ.บ." (๖)[๑]สาขาวิชาวิศวกรรมศาสตร์ มีปริญญาสามชั้น คือ (ก) เอก เรียกว่า"วิศวกรรมศาสตรดุษฎีบัณฑิต" ใช้อักษรย่อว่า "วศ.ด." ระบุชื่อสาขาวิชาในวงเล็บต่อท้าย (ข)โท เรียกว่า "วิศวกรรมศาสตรมหาบัณฑิต" ใช้อักษรย่อว่า "วศ.ม" ระบุชื่อสาขาวิชาในวงเล็บต่อท้าย (ค)ตรี เรียกว่า "วิศวกรรมศาสตรบัณฑิต" ใช้อักษรย่อว่า"วศ.บ." ระบุชื่อสาขาวิชาในวงเล็บต่อท้าย ข้อ๓ครุยวิทยฐานะของมหาวิทยาลัยเชียงใหม่ มีสามชั้น คือ (๑) ดุษฎีบัณฑิต ทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าประมาณ ๑๕ เซนติเมตร หลังจีบตัวเสื้อผ่าอกตลอด มีแถบกำมะหยี่สีดำกว้าง ๑๐ เซนติเมตร เย็บติดเป็นสาบตลอดด้านหน้าทั้งสองข้างและโอบรอบคอ เสื้อแขนกว้างยาวตกข้อมือ ปลายแขนรวบติดข้อมือ ตอนกลางแขนทั้งสองข้างมีแถบกำมะหยี่สีดำกว้าง๕ เซนติเมตร จำนวนสามแถบติดเรียงกันระยะห่าง๕ เซนติเมตร มีผ้าคล้องคอ ด้านนอกทำด้วยผ้าหรือแพรสีดำเช่นเดียวกับเสื้อด้านในทำด้วยผ้าหรือแพรสีม่วงมีแถบกำมะหยี่ประจำสาขาวิชากว้าง๘ เซนติเมตร ทาบรอบคอ ปลายนอกของผ้าคล้องคอขลิบด้วยผ้าหรือแพรสีม่วงกว้าง ๑เซนติเมตร ประกอบด้วยหมวกแผ่นสี่เหลี่ยมจัตุรัส ยาวด้านละ ๒๔ เซนติเมตรทำด้วยผ้าหรือสักหลาดสีดำมีพู่ทำด้วยดิ้นทอง ยาว ๒๒ เซนติเมตร (๒)มหาบัณฑิตเช่นเดียวกับดุษฎีบัณฑิต แต่แถบกำมะหยี่สีดำที่เย็บติดเป็นสาบกว้าง ๘เซนติเมตร ต้นแขนกว้าง ปลายแขนแคบมีช่องสอดแขนออกที่ท้องแขนและทิ้งชายห้อยไม่มีแถบที่แขน หมวกมีพู่ทำด้วยไหมสีดำยาว ๒๒ เซนติเมตร (๓)บัณฑิต เช่นเดียวกับมหาบัณฑิตแต่แถบกำมะหยี่สีดำเย็บติดเป็นสาบกว้าง๖ เซนติเมตร แขนกว้างยาวถึงข้อมือ ครุยแพทยศาสตรบัณฑิตและครุยทันตแพทยศาสตรบัณฑิตเช่นเดียวกับครุยมหาบัณฑิต สีแถบกำมะหยี่ประจำสาขาวิชามีดังนี้ (๑) สาขาวิชาประวัติศาสตร์ สาขาวิชาภาษาไทยสาขาวิชาภาษาต่างประเทศ แต่ละสาขาวิชาสาขาวิชาการสื่อสารมวล สาขาวิชาบรรณารักษศาสตร์ และสาขาวิชาจิตวิทยา สีขาว (๒) สาขาวิชาการบัญชี สาขาวิชาเศรษฐศาสตร์สาขาวิชารัฐศาสตร์ สาขาวิชาบริหารธุรกิจสาขาวิชาภูมิศาสตร์ และสาขาวิชาสังคมวิทยาและมานุษยวิทยา สีฟ้า (๓) สาขาวิชาเคมี สาขาวิชาคณิตศาสตร์สาขาวิชาชีววิทยา สาขาวิชาธรณีวิทยาและสาขาวิชาฟิสิกส์ สีเหลือง (๔) สาขาวิชาวิทยาศาสตร์การแพทย์สีเขียวตองอ่อน (๕) สาขาวิชาพยาบาล สีแสดคล้ำ (๖) สาขาวิชาเทคนิคการแพทย์ สีน้ำเงินอ่อน (๗) สาขาวิชาแพทยศาสตร์ สีเขียว (๘) สาขาวิชาทันตแพทยศาสตร์ สีม่วงแก่ (๙) สาขาวิชาเภสัชศาสตร์ สีเขียวมะกอก (๑๐) สาขาวิชาเกษตรศาสตร์ สีเหลืองข้าวโพด (๑๑) สาขาวิชาศึกษาศาสตร์ สีฟ้าอ่อน (๑๒) สาขาวิชาวิศวกรรมศาสตร์ สีเลือดหมู ข้อ๔ เข็มวิทยฐานะของมหาวิทยาลัยเชียงใหม่สำหรับผู้ได้รับปริญญามีลักษณะเป็นรูปสี่เหลี่ยมผืนผ้า ปลายด้านล่างมน ทำด้วยโลหะ พื้นลงยาสีม่วงขอบโดยรอบเป็นสีทอง มีตรามหาวิทยาลัยอยู่ตรงกลาง สำหรับชายขนาด ๑.๕x๓เซนติเมตร สำหรับหญิงขนาด ๑.๕x๒.๕ เซนติเมตร ข้อ๕ให้มหาวิทยาลัยเชียงใหม่จัดทำครุยวิทยฐานะและเข็มวิทยฐานะตามประกาศของของคณะปฏิวัติฉบับนี้ขึ้นไว้เป็นตัวอย่าง ข้อ๖ให้ประกาศของคณะปฏิวัติฉบับนี้มีผลใช้บังคับเช่นเดียวกับพระราชกฤษฎีกาที่ออกตามความในมาตรา๔๓ และมาตรา ๔๗ แห่งพระราชบัญญัติมหาวิทยาลัยเชียงใหม่พ.ศ. ๒๕๑๒ ข้อ๗ ให้นายกรัฐมนตรีรักษาการตามประกาศของคณะปฏิวัติฉบับนี้ ข้อ๘[๒]ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจากนุเบกษาเป็นต้นไป ประกาศ ณ วันที่๒๐ เมษายน พุทธศักราช ๒๔๑๕ จอมพล ถ. กิตติขจร หัวหน้าคณะปฏิวัติ ฐาปนี/แก้ไข ๓๐ตุลาคม ๒๕๔๕ พระราชกฤษฎีกาแก้ไขเพิ่มเติมประกาศของคณะปฏิวัติฉบับที่ ๑๒๔ ลงวันที่ ๒๐ เมษายน พ.ศ. ๒๕๑๕ พ.ศ. ๒๕๑๗[๓]หมายเหตุ เหตุผลในการประกาศใช้พระราชกฤษฎีกาฉบับนี้คือ เพื่อกำหนดให้ระบุชื่อสาขาวิชาในวงเล็บต่อท้ายของปริญญาในสาขาวิชาวิศวกรรมศาสตร์แห่งมหาวิทยาลัยเชียงใหม่ ตามประกาศของคณะปฏิวัติ ฉบับที่ ๑๒๔ ลงวันที่ ๒๐ เมษายนพ.ศ.๒๕๑๕ จึงจำเป็นต้องตราพระราชกฤษฎีกานี้ขึ้น[๑] ข้อ ๒ (๖)แก้ไขเพิ่มเติมโดยพระราชกฤษฎีกาแก้ไขเพิ่มเติมประกาศของคณะปฏิวัติ ฉบับที่ ๑๒๔ลงวันที่ ๒๐ เมษายน พ.ศ. ๒๕๑๕ พ.ศ. ๒๕๑๗[๒]ราชกิจจานุเบกษา เล่ม ๘๙ /ตอนที่ ๖๔/ ฉบับพิเศษ หน้า ๖/๒๔ เมษายน ๒๕๑๕[๓] ราชกิจจานุเบกษา เล่ม/ ตอนที่ ๑๖๗/ ฉบับพิเศษ หน้า๓ / ๕ ตุลาคม ๒๕๑๗